laion/Wikipedia-Exotic huggingface dataset:
משפחת רובינסון השווייצרית (ספר)

משפחת רובינסון השווייצרית (בגרמנית שווייצרית: Der Schweizerische Robinson) הוא רומן מאת הסופר השווייצרי יוהאן דייוויד וויס שפורסם לראשונה בשנת 1812, אשר עוסק במשפחה שווייצרית, שנקלעה לאי בודד באיי הודו המזרחית בדרכם לפורט ג'קסון שבאוסטרליה. עלילת הספר מתמקדת במשפחת רובינסון, הכוללת את ויליאם ואליזבת, ואת ארבעת ילדיהם - פריץ, ארנסט, ג'ק, ופרנץ. בתחילת הספר מחליט אב המשפחה להגר עם משפחתו לאוסטרליה. בהמשך מפליגה המשפחה באוניית נוסעים, שעושה דרכה לפורט ג'קסון שבאוסטרליה. האוניה נקלעת לסופה, וכל נוסעיה, מלבד משפחת רובינסון, מתפנים ממנה. ויליאם מתפלל שאלוהים יחוס עליהם. האוניה שורדת ובני המשפחה מוצאים את עצמם בטווח ראייה של אי טרופי בודד בלב הים. במאמץ רב, הם בונים סירה מהאמבטיות שעל סיפון הספינה. אחרי שהם ממלאים את האמבטיות באוכל ובתחמושת וכל שאר חפצי הערך שהם מצליחים לשאת עימם, הם מתחילים לחתור לעבר האי. שני כלבים מהספינה, טורקו וג'ונו, שוחים לצדם לעבר האי. בהמשך מגלה המשפחה שבעלי החיים שהיו על סיפון האוניה (פרה, חמור, שתי עזים, שישה כבשים, איל, חזיר, תרנגולות, ברווזים, אווזים ויונים), וציוד נוסף הכולל אקדחים, כלי נגרות, ספרים והוראות הישרדות שרדו גם כן, והם מביאים אותם אל האי. באי מקימה המשפחה מחנה מאולתר. ויליאם יודע שהם חייבים להתכונן לשהות על האי במשך זמן רב, ועל כן הוא מתחיל להתמקד בהישרדות. בהמשך ויליאם ובנו הבכור פריץ יוצאים יחד וחוקרים את האי. עלילת הסיפור עוסקת במעל לעשור בו המשפחה נמצאת על האי. בסופו של דבר ספינה בריטית מוצאת את האי. הקפטן מקבל מהם את היומן שכתבו ושמכיל את סיפור חייהם על האי. כמה מבני המשפחה בוחרים להמשיך לחיות בשלווה על האי ב"שווייץ החדשה", בעוד שחלקם חוזר לאירופה עם הספינה הבריטית. הספר עבר אדפטציה קולנועית ב-1940, ב-1960 וב-1998 וכן עובד למספר סדרות טלוויזיה. ההפקה המושקעת והמוצלחת ביותר היא של אולפני וולט דיסני ב-1960 עם ג'ון מילס ודורותי מקגוויר בתפקידים הראשיים. שמו של הספר מבוסס על ספרו של דניאל דפו, רובינזון קרוזו, וכמותו, גם הוא מציב את גיבוריו על אי בודד לאחר שספינתם נטרפה. כמו רובינזון קרוזו, גם בני המשפחה לא נכנעים ליאוש, ומצליחים לבנות חברה אנושית משגשגת בזעיר אנפין. הם עושים שימוש במשאבים שנמצאים באי, ושנתנו להם על פי אמונתם מידי האל. הם מבייתים את החיות ועוסקים בחקלאות, ובכך מהווים את "המודל האידיאלי" לחיים נכונים על פי השקפתו של הסופר. אולם בשונה מרובינזון קרוזו, הגיבורים ב'משפחת רובינסון השווייצרית' הם כל בני המשפחה ואף המשפחה עצמה, שמצליחה לשרוד באי ואף לשגשג בו בזכות ערכים כמו שיתוף פעולה, ונאמנות. משפחת רובינסון השווייצרית (סדרת אנימציה) משפחת רובינסון השווייצרית (סרט, 1960) מדיה וקבצים בנושא משפחת רובינסון השווייצרית בוויקישיתוף משפחת רובינסון השווייצרית, באתר אנציקלופדיה בריטניקה (באנגלית) יואב אבני, משפחת רובינזון השוויצרית, באתר מדריך "הרפתקה" לספרי נוער
אגם קרוק (אנטארקטיקה)

אגם קרוק (באנגלית: Krok Lake) הוא אגם קרחוני בדרום מזרח גבעות וסטפולד, בארץ הנסיכה אליזבת שבאנטארקטיקה. אורכו של האגם 6 קילומטרים. האגם ארוך, צר ומתפתל בין הגבעות. האגם מופה חלקית על ידי קרטוגרפים נורווגים בהתבסס על תצלומי אוויר שצולמו על ידי משלחת לארס כריסטנסן (בעונת המחקר 1937–1936). האגם ממופה בשלמותו על ידי משלחת המחקר האנטארקטית הלאומית של אוסטרליה, בהתבסס על תצלומי אוויר שצולמו בעונת המחקר 1958–1957. שמו של האגם (בנורווגית: "Krokvatnet" - האגם המתפתל) ניתן לו על ידי הקרטוגרפים הנורווגים שמיפו אותו, בשל צורתו המפותלת. אגם קרוק באתר הסקר הגאולוגי של ארצות הברית אגם קרוק באתר הגאזט האנטארקטי המשווה SCAR של ממשלת אוסטרליה תצלום לוויין של אזור אגם קרוק מידע גאוגרפי והיסטורי
The Complete Studio Albums (1983–2008)

The Complete Studio Albums (1983–2008) הוא אלבום אוסף של הזמרת-יוצרת האמריקאית מדונה. הוא יצא לאור ב-26 במרץ 2012 על ידי חברת התקליטים האחים וורנר. האוסף מכיל את כל 11 האלבומים שהזמרת הוציאה במהלך הקריירה שלה מלבד אלבומה ה-12, MDNA אשר נכלל באוסף שיצא באירופה ויפן. עטיפת האלבום כוללת קולאז' של כל העטיפות של כל 11 האלבומים. בנוסף לכך באותו תאריך האחים וורנר הפיצו גרסה נוספת לאלבום בשם, Madonna: Original Album Series, אשר כללה 5 דיסקים. אלבום האוסף הגיע למקום ה-70 במצעד האלבומים הבריטי, וה-52 במצעד האלבומים שבשווייץ. ב-6 במרץ הודיעה מדונה כי חברת התקליטים הקודמת שלה (האחים וורנר) צפויה להוציא את המארז ביחד עם אלבומה השנים-עשר, MDNA. בנוסף האחים וורנר הפיצו גרסה נוספת לאלבום בשם, Madonna: Original Album Series, שכללה רק את האלבומים: True Blue ,Like a Prayer ,Ray of Light, Music ו-Confessions on a Dance Floor. בנוסף לכך, נושאת הקופסה גם את הלוגו של חברות התקליטים האחרות שהייתה בהם בעבר: סייר רקורדס ומאבריק רקורדס. זוהי הפעם השלישית בה מדונה מוציאה מארז מסוג זה כאשר בשנת 1991 הוציאה את מארז התקליטורים, The Royal Box, אשר יצא במהדורה מוגבלת ולאחר מכן הוציאה את מארז התקליטורים, CD Single Collection, ב-1996 אשר הופץ ביפן בלבד וכלל את כל הסינגלים של הזמרת מאז הראשון ועד לאחרון לאותה תקופה. האלבום קיבל ביקורות מעורבות מהמבקרים שהחמיאו לעיצוב של האלבום אך מתחו ביקורת על כך שהאלבום לא כלל שירים חדשים או רק את הלהיטים של הזמרת. האלבום דורג במצעדים של מספר מדינות ביניהם קרואטיה, הולנד ופינלנד. ביפן הוא נכנס לעשירייה הפותחת ביחד עם אלבומה MDNA ובכך הפכה לאישה הראשונה בהיסטוריה ממדינה מערבית שהצליחה להגיע להישג זה. מידע על האלבום The Complete Studio Albums באתר MusicBrainz Official Charts Company, www.officialcharts.com Madonna - The Complete Studio Albums (1983-2008) - hitparade.ch, swisscharts.com ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl "Madonna: The Complete Studio Albums (1983–2008)" (ביפנית). Amazon.com. נבדק ב-5 באוגוסט 2014. {{cite web}}: (עזרה) "Madonna: Complete Studio Albums (1983–2008), The". JB Hi-Fi. נבדק ב-5 באוגוסט 2014. {{cite web}}: (עזרה) "The Complete Studio Albums (1983–2008)" (בגרמנית). Amazon.com. נבדק ב-5 באוגוסט 2014. {{cite web}}: (עזרה) "Madonna: Complete Studio Albums (1983–2008)". Amazon.com. נבדק ב-5 באוגוסט 2014. {{cite web}}: (עזרה) "Madonna: Complete Studio Albums (1983–2008)". Amazon.com. נבדק ב-5 באוגוסט 2014. {{cite web}}: (עזרה)
התנזרות ממין

התנזרות ממין או איפוק מיני היא הפרקטיקה של הימנעות מפעילות מינית. הסיבות לכך יכולות להיות רפואיות (לדוגמה, הרצון להימנע מלחלות במחלות מין), פסיכולוגיות, משפטיות, חברתיות, פיננסיות, פילוסופיות, מוסריות או דתיות. א-מיניות שונה מהתנזרות ממין. התנזרות ממין עד הנישואים היא דרישה שקיימת בחברות ובמדינות מסוימות בעולם, על סמך הנורמות החברתיות והחוקים שקיימים באותן החברות/מדינות. התנזרות ממין עשויה להיות מרצון (כאשר אדם בוחר שלא לעסוק בפעילות מינית עקב סיבות מוסריות, דתיות, פילוסופיות וכו'), תוצאה לא רצונית של נסיבות חברתיות (כאשר לא ניתן למצוא בני זוג), או כתוצאה מהקפדה על החוקים המקומיים (למשל במדינות בהן פעילות מינית מחוץ לנישואין אינה חוקית, בבתי כלא, וכו'). רוב הדתות מתירות קיום יחסי מין אך ורק במסגרת הנישואים, והתנזרות ממין היא הנורמה למי שאינו נשוי. קיום יחסי מין מחוץ לנישואים נחשב לזנות או ניאוף. בנצרות הקתולית כמרים מחויבים בהתנזרות ממין. חובה זו נקבעה במאה השביעית, וכלליה הפכו קפדניים יותר, לפחות כלפי חוץ, אחרי הקונטרה-רפורמציה. אוננות אהבה אפלטונית מדיה וקבצים בנושא התנזרות ממין בוויקישיתוף ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
הסרטים המצוירים של מיני

הסרטים המצוירים של מיני (באנגלית: Minnie's Bow-Toons) היא סדרת הנפשה ממוחשבת אמריקאית לילדים, המשמשת כספין אוף לסדרות "מועדון החברים של מיקי מאוס" ו"מיקי מאוס: הרפתקאות מבולבלות". הסדרה נוצרה על ידי רוברטס גאנווי, והופקה על ידי Disney Television Animation,‏ DQ Entertainment ו-Technicolor Animation Productions. הסדרה שודרה לראשונה בארצות הברית בערוץ דיסני ג'וניור ב-14 בנובמבר 2011. בישראל הסדרה שודרה לראשונה בדיבוב לעברית בערוץ דיסני ג'וניור ישראל בשנת 2012. לסדרה הופקו 8 עונות ו-100 פרקים באורך 2-5 דקות. הסדרה זכתה בשנת 2013 בפרס אמי לתוכניות טלוויזיה יומיות להישג אינדיבידואלי יוצא דופן באנימציה, כמו כן נוצרו בהשראתה כ-7 משחקי מחשב. עלילת הסדרה מתרחשת לאחר אירועי הפרק "Minnie's Bow-tique" בסדרה "מועדון החברים של מיקי מאוס", בו מיני מאוס פתחה בוטיק משל עצמה עם מגוון קשתות וסרטים, ומציגה כיצד היא מנהלת את הבוטיק יחד עם חברתה הטובה דייזי דאק והציפור המכנית קוקולואה. בעונה השלישית הבנות פותחות סלון יופי לחיות בסמוך לבוטיק, ובעונה הרביעית הן יוצאות לטיולים ברחבי העולם, כאשר הן ביקרו בערים כמו לונדון, ונציה וטוקיו. בעונות שש ושבע, שמבוססות על הסדרה "מיקי מאוס: הרפתקאות מבולבלות" ונקראות !Minnie’s Bow-Toons: Party Palace Pals, הבנות פותחות עסק חדש לתכנון מסיבות. בעונה השמינית, שנקראת Minnie’s Bow-Toons: Camp Minnie, הבנות פותחות מחנה קיץ, בו הן עוזרות לחניכים ליהנות מהרפתקאות בחיק הטבע. בנוסף לשלושת הדמויות הראשיות, בסדרה זו משתתפים גם קלרבל, גופי, מיקי מאוס, דונלד דאק, פלוטו והאחייניות התאומות של מיני מאוס, מילי ומלודי. הדיבוב העברי של הסדרה בוים על ידי אפרת קרצמן, והופק על ידי אסנת סדן בין השנים 2012-2014 ומעיין שניידר-משה בשנת 2016. בנוסף דיבב בדיבוב העברי גלעד קלטר דמויות שונות בשנת 2016. אתר האינטרנט הרשמי של הסרטים המצוירים של מיני "הסרטים המצוירים של מיני", במסד הנתונים הקולנועיים IMDb (באנגלית) "הסרטים המצוירים של מיני", באתר Rotten Tomatoes (באנגלית) "הסרטים המצוירים של מיני", באתר דיסני+ סדרות (באנגלית) "הסרטים המצוירים של מיני", באתר Hulu סדרות (באנגלית) "הסרטים המצוירים של מיני", במסד הנתונים הקולנועיים KinoPoisk (ברוסית) הסרטים המצויירים של מיני, במיזם "אישים" לתיעוד היצירה הישראלית
עליית מפלס הים

מאז תחילת המאה ה-20 מפלס הים נמצא במגמת עלייה מתמדת. בין השנים 1900 עד 2016 עלה גובה פני הים ב-16 עד 21 ס"מ. נתונים מדויקים יותר שנאספו ממדידות של מכ"ם לוויין מראים עלייה מואצת של 7.5 ס"מ בין השנים 1993 ל-2017 - אם מגמה זו תימשך יהיה מדובר בכ-30 ס"מ עד 2093. האצה זו נובעת בעיקר מההתחממות הגלובלית שנוצרות כהשפעה מפעילות האדם, אשר מביאה להמסה של הקרחונים. מדעני האקלים מצפים ששיעור עליית מפלס הים יואץ עוד יותר במהלך המאה ה-21. על פי צוות מחקר מאוניברסיטת אוהיו שבחן את עונתיות הקרחונים במשך 40 שנים, בשנת 2020 עבר מדף הקרחונים בגרינלנד נקודת "שיווי-משקל" בהאצת איבוד המסה של הקרחונים, ומכיוון שנסיגת קרחונים מגרינלנד היא התופעה התורמת ביותר לעליית מפלס הים, המשמעות היא שכבר לא ניתן יהיה למנוע לחלוטין עלייה של מפלס פני הים, אלא להקטין אותה או להאט אותה. מפלס פני הים לא יעלה באופן אחיד בכל מקום על פני כדור הארץ ואף ירד במידה מסוימת באזורים שונים, למשל באזור הקוטב הצפוני. עליית פני הים יכולה להשפיע במידה רבה על אוכלוסיות שחיות באזורי החוף ועל איים. שתי דוגמאות ידועות הן קיריבטי ופלורידה. ההצפה של אזורים נרחבים לאורך החופים ברחבי העולם צפויה באופן וודאי אם תהיה עליה מתמשכת בטמפרטורה במשך תקופה שתימשך קרוב לאלף שנה. השפעות נוספות כתוצאה מעליית מפלס הים יהיו סיכון מוגבר לסופות צונאמי, אוכלוסיות גדולות יצטרכו להגר למיקומים בטוחים יותר, אובדן קרקעות חקלאיות, ופגיעה חמורה בערים הבנויות לאורך רצועות החופים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בדוח AR6 של ה-IPCC שפורסם באוגוסט 2021, עליית פני הים בישראל צפויה לנוע בין 20 ל-30 ס"מ בשנים 2041-2060 (בתלות בתרחיש), ובין 40 ל-70 ס"מ בשנים 2081-2100, מעל לקו הבסיס של ממוצע גובה פני הים 1995-2014. מדיה וקבצים בנושא עליית מפלס הים בוויקישיתוף עליית מפלס פני הים, באקו-ויקי מיכה קליין, ‏"והים איננו מלא", השילוח, 8, פברואר 2018 WCRP Global Sea Level Budget Group (2018). "Global sea-level budget 1993–present". Earth System Science Data. 10 (3): 1551–1590. doi:10.5194/essd-10-1551-2018. This corresponds to a mean sea-level rise of about 7.5 cm over the whole altimetry period. More importantly, the GMSL curve shows a net acceleration, estimated to be at 0.08mm/yr2. Summary for Policymakers. IPCC חוקרים: אבדו הסיכויים להצלת הקרח בגרינלנד, באתר ‏מאקו‏, 15 באוגוסט 2020 Warming Greenland ice sheet passes point of no return, אוניברסיטת אוהיו Lydia Smears and Pablo Gutiérrez, "The strange science of melting ice sheets: three things you didn't know". The Gurdian, September 12, 2018 Bindoff, N.L., J. Willebrand, V. Artale, A, Cazenave, J. Gregory, S. Gulev, K. Hanawa, C. Le Quéré, S. Levitus, Y. Nojiri, C.K. Shum, L.D. Talley and A. Unnikrishnan. "Observations: Oceanic Climate Change and Sea Level". Research Gate.net, 2007 Box SYN-1: Sustained warming could lead to severe impacts, p. 5, in: Synopsis, in National Research Council 2011 האטלס האינטראקטיבי, באתר IPCC ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
גביע המדינה בכדורגל נשים

גביע המדינה בכדורגל נשים הוא המפעל השני בחשיבותו בכדורגל נשים הישראלי אחרי אליפות המדינה בכדורגל נשים. הזוכה הראשונה בתואר הייתה מכבי חיפה בשנת 1999. מכבי חולון היא הקבוצה שזכתה בתואר הכי הרבה פעמים כשזכתה בו 9 פעמים, 8 מהם ברציפות. משחקי המפעל משוחקים מאז שנת 1998 שבה לקחה ההתאחדות לכדורגל על עצמה את ניהול כדורגל הנשים בישראל. בעונה הראשונה השתתפו 12 קבוצות ליגת הנשים שהוקמה בשנה זו. במשך שלוש עונות (2010/2011, 2011/2012, 2012/2013) קיימה ההתאחדות לכדורגל מפעל גביע נפרד לקבוצות הליגה השנייה. משחקי המפעל משוחקים בשיטת נוקאאוט, כאשר המנצחת עולה לשלב הבא והמפסידה מודחת מהמפעל. במפעל יכולות להשתתף כל קבוצות כדורגל נשים הרשומות בהתאחדות לכדורגל. במפעל כיום 5 סיבובים החל מהסיבוב הראשון בו מופיעות קבוצות מהליגה הלאומית בלבד, עד לגמר הגביע בו מוכרעת הזוכה. המפגשים בכל סיבוב נקבעים על ידי הגרלה בה נקבעת גם הקבוצה המארחת את המשחק, מלבד משחקי חצי הגמר והגמר הנערכים במגרש נייטרלי. אתר האינטרנט הרשמי של גביע המדינה בכדורגל נשים גביע המדינה בכדורגל נשים, באתר ההתאחדות לכדורגל בישראל Israel - List of Women Cup Winners, באתר RSSSF גידי ליפקין, ‏תמה העונה בליגות החובבים ובליגות הנשים והנוער, באתר ONE‏, 13 באפריל 2020
נאג'קיניז'

נאג'קיניז' (בהונגרית: Nagykinizs) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית נאג'קיניז' קטנה משמעותית בשנים האחרונות, מ-390 תושבים בשנת 1990 עד 310 תושבים בשנת 2018 (ירידה של כ-20%). בנאג'קיניז' חיו מעט יהודים. אתר האינטרנט הרשמי של נאג'קיניז' (בהונגרית) מדיה וקבצים בנושא נאג'קיניז' בוויקישיתוף נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
טקס פרסי האקדמיה הבריטית לקולנוע ה-42

טקס פרסי האקדמיה הבריטית לקולנוע ה-42 שמעניקה האקדמיה הבריטית לאמנויות הקולנוע והטלוויזיה, נערך בשנת 1989, בו הוענקו פרסים לסרטים הטובים ביותר של שנת 1988. הסרט "הקיסר האחרון" של ג'רמי תומאס וברנרדו ברטולוצ'י זכה בפרס הסרט הטוב ביותר. הקיסר האחרון להתראות ילדים החגיגה של באבט דג ושמו וונדה ג'ון קליז – דג ושמו וונדה מייקל דאגלס – חיזור גורלי קווין קליין – דג ושמו וונדה רובין ויליאמס – בוקר טוב, וייטנאם מגי סמית' – תשוקתה הבודדת של ג'ודית הרן ג'יימי לי קרטיס – דג ושמו וונדה שר – מוכת ירח סטפאן אודראן – החגיגה של באבט מייקל פיילין – דג ושמו וונדה פיטר או'טול – הקיסר האחרון ג'וס אקלנד – תשוקות באפריקה דייוויד סושה – עולם נפרד ג'ודי דנץ' – קומץ עפר אן ארצ'ר – חיזור גורלי מריה אייטקין – דג ושמו וונדה אולימפיה דוקאקיס – מוכת ירח להתראות ילדים - לואי מאל החגיגה של באבט - גבריאל אקסל דג ושמו וונדה - צ'ארלס קריצ'טון הקיסר האחרון - ברנרדו ברטולוצ'י עולם נפרד - שון סלובו דג ושמו וונדה - ג'ון קליז מוכת ירח - ג'ון פטריק שאנלי להתראות ילדים - לואי מאל הקלות הבלתי נסבלת של הקיום - ז'אן-קלוד קרייר ופיליפ קאופמן החגיגה של באבט - גבריאל אקסל אימפריית השמש - טום סטופארד מי הפליל את רוג'ר רביט - ג'פרי פרייס, פיטר סימן אימפריית השמש - אלן דוויאו מי הפליל את רוג'ר רביט - דין קונדי החגיגה של באבט - הנינג קריסטיאנסן הקיסר האחרון - ויטוריו סטוררו הקיסר האחרון - ג'יימס אצ'סון אימפריית השמש - בוב רינגווד The Dressmaker - ג'ודי מורקרופט תשוקות באפריקה - מריט אלן חיזור גורלי - מייקל קאהן, פיטר אי ברגר דג ושמו וונדה - ג'ון ג'ימפסון הקיסר האחרון - גבריאלה כריסטיאני מי הפליל את רוג'ר רביט - ארתור שמידט אימפריית השמש - ג'ון ויליאמס בירד - לני נייהאוס הקיסר האחרון - ריושי סקאמוטו, דייוויד ביירן, קונג סו מוכת ירח - דיק היימן הקיסר האחרון - פבריציו ספורצה רובוקופ - קרלה פלמר קומץ עפר - סאלי סוטון ביטלג'וס - וה ניל, סטיב לה פורט, רוברט שורט Tucker: The Man and His Dream - דין טאבולריס מי הפליל את רוג'ר רביט - אליוט סקוט הקיסר האחרון - פרדיננדו סקרפיוטי אימפריית השמש - נורמן ריינולדס אימפריית השמש בוקר טוב, וייטנאם Bird הקיסר האחרון מי הפליל את רוג'ר רביט ביטלג'וס רובוקופ הקיסר האחרון אינגמר ברגמן החגיגה של באבט טקס פרסי האקדמיה הבריטית לקולנוע ה-42, במסד הנתונים הקולנועיים IMDb (באנגלית) "BAFTA Awards". IMDb. נבדק ב-21 במרץ 2017. {{cite web}}: (עזרה)
ניישטה

ניישטה (בהונגרית: Nyésta) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית ניישטה קטנה משמעותית בשנים האחרונות, מ-77 תושבים בשנת 1990 עד 30 תושבים בשנת 2018 (ירידה של כ-61%). בניישטה חיו מעט יהודים. אתר האינטרנט הרשמי של ניישטה (בהונגרית) מדיה וקבצים בנושא ניישטה בוויקישיתוף נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
פמלן

פמלן (בהונגרית: Pamlény) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית פמלן קטנה משמעותית בשנים האחרונות, מ-95 תושבים בשנת 1990 עד 41 תושבים בשנת 2018 (ירידה של כ-56%). בפמלן חיו מעט יהודים. מדיה וקבצים בנושא פמלן בוויקישיתוף אתר האינטרנט הרשמי של פמלן (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
ראשונשאפברנץ'

ראשונשאפברנץ' (בהונגרית: Rásonysápberencs) הוא כפר קטן במחוז בורשוד-אבאוי-זמפלן שבצפון־מזרח הונגריה. נכון לתחילת שנת 2021, בכפר מתגוררים 525 תושבים. בראשונשאפברנץ' חיו מעט יהודים. ובמקום היו ככל הנראה קברים יהודיים מדיה וקבצים בנושא ראשונשאפברנץ' בוויקישיתוף נתוני הכפר באתר הלמ"ס ההונגרי מפקד האוכלוסין ההונגרי 2018 תיעוד הכנסייה הרפורמית בראשונשאפברנץ' לידה לפי התיעוד היה קבר יהודי מפקדי האוכלוסין של יהודי הונגריה, 1993
אגם קרוק

האם התכוונתם ל... אגם קרוק (אנטארקטיקה) – אגם בארץ הנסיכה אליזבת שבאנטארקטיקה אגם קרוק (נורווגיה) – אגם בנורווגיה
גביע המדינה בכדורגל נשים 2018/2019

גביע המדינה בכדורגל נשים לעונת 2018/2019 היא התחרות ה-21 מאז היווסדה. משחקי התחרות החלו ב-25 באוקטובר 2018 ומשחק הגמר נערך ב-23 במאי 2019 והסתיים בניצחון של אס"א תל אביב על מכבי כישרונות חדרה. זו הזכייה החמישית של אס"א תל אביב והפעם החמישית בה שתי הקבוצות נפגשות בגמר (אס"א תל אביב ניצחה בארבעה מהם). בתחרות השתתפו 8 קבוצות ליגת העל (לפי התקנון האקדמיה לכדורגל בנות לא לוקחת חלק בגביע המדינה) ו-9 קבוצות מהליגה הלאומית. קבוצת בנות אילת לא השתתפה בתחרות בעונה זו. לפי תקנון התחרות בעונה זו התקיימו 5 סיבובים כשבסיבוב הראשון לקחו חלק רק קבוצות הליגה הלאומית. קבוצות ליגת העל הצטרפו החל מהסיבוב השני (שמינית הגמר). לראשונה, בנוסף למשחק הגמר, גם משחקי חצי הגמר שודרו בערוץ הספורט בשידור ישיר. בסיבוב הראשון השתתפו 8 מקבוצות הליגה הלאומית. קבוצת מ.ס. הפועל בנות לוד עלתה באופן אוטומטי לשלב הבא. אל שמינית הגמר העפילו 4 הקבוצות שניצחו בסיבוב הראשון, קבוצת ליגה לאומית אחת שעלתה באופן אוטומטי וכן 5 קבוצות מליגת העל שהצטרפו בשלב זה. אל רבע הגמר העפילו 5 הקבוצות שניצחו בשמינית הגמר ועוד שלוש קבוצות מליגת העל שקיבלו בהגרלה כרטיס חופשי לשלב זה. משחקי חצי הגמר התקיימו ב-14 במאי במתכונת של הצגה כפולה באצטדיון המושבה בפתח תקווה. עונת 2018/2019 בליגת העל בכדורגל נשים גביע המדינה בכדורגל 2018/2019 עונת 2018/2019 בגביע המדינה בכדורגל נשים, באתר ההתאחדות לכדורגל בישראל ליאור ברטל, ‏רבע גמר בבוץ, באתר דבר העובדים בארץ ישראל, 12 בפברואר 2019 ספי פסטרנק, נשים: אס"א ת"א וכשרונות חדרה בגמר גביע המדינה, באתר ynet, 14 במאי 2019 בן ויניק, ‏יש דאבל: אס"א ת"א זכתה בגביע המדינה לנשים, באתר ONE‏, 23 במאי 2019 צפו: אס"א ת"א זכתה בגביע והשלימה דאבל, באתר ערוץ הספורט, 23 במאי 2019 אס"א תל אביב זכתה בגביע המדינה לנשים, באתר ישראל היום, 23 במאי 2019 אס"א תל אביב זכתה בגביע המדינה לנשים והשלימה דאבל רביעי, באתר וואלה, 23 במאי 2019 ליאור ברטל, ‏דאבל בתל אביב, באתר דבר העובדים בארץ ישראל, 24 במאי 2019
לימור פרידמן

לימור פרידמן (נולדה ב-30 בינואר 1968) היא מתעמלת עבר ישראלית, 3 פעמים ברציפות אלופת ישראל (1981–1983) אשר ייצגה את ישראל באולימפיאדת לוס אנג'לס 1984. בנובמבר 1982, פרידמן השתתפה בטורניר "הגביע הדרום אפריקאי" (South African Cup) שנערך בקייפטאון וסיימה במקום השישי בתחרות הקרב-רב. פרידמן השתתפה באולימפיאדת לוס אנג'לס 1984 לאחר שהצליחה להשיג את הקריטריון האולימפי. בתחרות הקרב-רב וסיימה במקום ה-65. היא התחרתה גם בתרגילי הקרקע, קפיצות, מקבילים מדורגים וקורה. בתרגיל הקרקע היא סיימה במקום ה-64, בתרגיל הקפיצות היא סיימה במקום ה-59, בתרגיל המקבילים המדורגים היא סיימה במקום ה-64 ובתרגיל הקורה היא סיימה במקום ה-65. במהלך הקריירה היא התאמנה תחת הדרכתה של המאמנת זהבה זיסמן. לאחר פרישתה היא התמקצעה כמורה לחינוך גופני. לימור פרידמן, באתר olympedia.org חיים שדמי, ‏"ההשתתפות באולימפיאדה היתה שווה את החגיגות שעשו על חשבוני", באתר גלובס, 18 ביולי 2012 פרופיל וסטטיסטיקות באתר sports-reference.com התעמלות מכשירים - הפועל תא, מאמנות, באתר התעמלות מכשירים - הפועל ת"א
מרים קארה

מרים קארה (נולדה ב-3 בדצמבר 1938) היא מתעמלת עבר ישראלית אשר ייצגה את ישראל באולימפיאדת רומא (1960) ובשתי אליפויות עולם (פראג 1962 ודורטמונד 1966). שלושה שבועות לפני אולימפיאדת רומא (1960) נפצעה קארה בתאונת דרכים ברומא יחד עם חברותיה המתעמלות אך בסופו של דבר היא השתתפה במשחקים וסיימה במקום 86 בתחרות הקרב רב בתוצאה של 67.165 נקודות. נוסף לכך, היא סיימה במקום 68 בתרגיל על מקבילים המדורגים, במקום 83 בתרגיל הקרקע, במקום 84 בתרגיל הקורה ובמקום 108 בתרגיל הקפיצות. באליפות העולם שנערכה בפראג, צ'כוסלובקיה בשנת 1962 סיימה קארה בתחרות הקבוצתית במקום 15 ובתחרות הקרב רב אישי היא סיימה במקום 83 בתוצאה של 70.398 נקודות. באליפות העולם שנערכה בדורטמונד, גרמניה בשנת 1966 סיימה קארה בתחרות הקבוצתית במקום 16 ובתחרות הקרב רב אישי היא סיימה במקום 103 בתוצאה של 68.064 נקודות. מדיה וקבצים בנושא מרים קארה בוויקישיתוף מרים קארה, באתר olympedia.org פרופיל וסטטיסטיקות באתר sports-reference.com המתחרות שנפצעו לא יתחרו, למרחב, 19 באוגוסט 1960 תוצאות מתעמלים ישראלים לאורך השנים באליפויות עולם ותחרויות אחרות, 'jewsinsports.org' המתעמלות במקום ה-16 בדורטמונד, על המשמר, 27 בספטמבר 1966
דקרן אדום

דקרן אדום (שם מדעי: Cephalopholis miniata) הוא מין של דג טורף ממשפחת הדקריים המצוי בשוניות אלמוגים בימים הטרופיים ברחבי האזור האינדו-פסיפי שבין דרום אפריקה לאיי ליין. הוא מצוי גם בים סוף ובמפרץ אילת. הוא מצוי בעומק 2-150 מטרים. הדקרן הוא מין בינוני במשפחתו ומגיע עד לאורך 50 ס"מ. צבעו אדום-כתום עז עם נקודות כחולות לאורכו. הדג בעל זנב רחב העוזר לו להתפרץ קדימה לעבר טרף, סנפירי חזה קטנים והוא בעל פה פעור גדול מלא שיניים חדות. על גבו ישנם סנפירים קוצניים העוזרים לו נגד טורפים. הדקר אורב בין האלמוגים של השונית וממתין לטרף לא זהיר של דגים קטנים וסרטנים ואז עט ובולע אותם. בדרך כלל הוא חי בבדידות אך בעונת הרבייה יימצאו שניים או אף יותר יחדיו. מדיה וקבצים בנושא דקרן אדום בוויקישיתוף דקרן אדום, באתר ITIS (באנגלית) דקרן אדום, באתר NCBI (באנגלית) דקרן אדום, באתר Animal Diversity Web (באנגלית) דקרן אדום, בבסיס הנתונים ARKive (באנגלית) דקרן אדום, באתר FishBase (באנגלית) דקרן אדום, באתר GBIF (באנגלית) דקרן אדום באתר הרשימה האדומה של IUCN
אאודי פרונט

אאודי פרונט (בגרמנית: Audi Front) היא מכונית סלון מתוצרת אאודי במפעל "Horch" (אנ'), בחברת האם Union AG (אנ') אשר יוצרה בין השנים 1933–1938 בגרמניה. "Audi Front UW 220" - יוצר בין השנים 1933-1934, בשנת 1933 יוצרו 704 יחידות, בשנת 1934 יוצרו 113 יחידות. "Audi Front UW 225" - יוצר בין השנים 1935-1938. קבריולה - 2 דלתות. מכונית סלון - 4 דלתות. בשנת 1932, אוחדו אאודי, DKW (אנ'), הורך (אנ') וונדראר (אנ') לחברה אחת - AG Auto Union (אנ'). דגמי "אאודי פרונט" היו הדגמים הראשונים שיוצרו באירופה, שהיו בעלי הנעה קדמית הורכבו בהם מנועי 6 צילינדרים. מנוע קדמי. מנוע בנזין. 5 נוסעים (בדגם 4 דלתות). דלתות קדמיות - "דלתות התאבדות" (ציר תנועת פתיחת הדלת מנוגד לציר הנסיעה). יוצרו 4,403 יחידות. "אאודי פרונט" "אאודי פרונט" "אאודי פרונט" "אאודי פרונט" דגם "UW 225" "אאודי פרונט" - מבט ללוח מחוונים "אאודי פרונט" "אאודי פרונט" "אאודי פרונט" דגם "UW 225" אאודי אאודי סוג C אאודי 920 מדיה וקבצים בנושא אאודי פרונט בוויקישיתוף "אאודי פרונט" דגם UW 225 bringatrailer.com/2015/01/07/backwards-wanderer-1936-audi-uw-225-front-wheel-drive Werner Oswald, Deutsche Autos 1920-1945, Stoccarda, Motorbuch Verlag, 1996, ISBN 3-87943-519-7. "אאודי פרונט" דגם UW 220 conceptcarz.com/z21613/audi-uw-220 "אאודי פרונט" דגם UW 225 supercars.net/blog/1935-audi-225-front "אאודי פרונט" autofixservices.com/blog/27-audi-front-uw-220-de-los-anos-30
מנואל סאגר

מנואל סאגר (בגרמנית: Manuel Sager; נולד בשנת 1955) הוא דיפלומט שווייצרי שכיהן כשגריר שווייץ בארצות הברית. סאגר נולד בקנטון ארגאו, הוא סיים את הדוקטורט שלו במשפטים באוניברסיטת ציריך, לאחר מכן ביצע לימודי פוסט-דוקטורט בבית הספר למשפטים של אוניברסיטת דיוק. הוא עבד כעורך למספר חברות בארצות הברית. ב-1988 החל לעבוד במשרד החוץ השווייצרי ועבד על תקן דיפלומט בהכשרה באתונה. שימש כסגן הקונסול השווייצרי בניו יורק מ-1995 ועד 1999. סאגר עבד בשגרירות השווייצרית בוושינגטון הבירה בתפקיד בתחום התקשורת בשנים 1999–2001. בין השנים 2001–2002 עמד מנואל סאגר בראש המשרד לתיאום עניינים הומניטריים בין-לאומיים בדירקטוריון המשפט הבין-לאומי, ולאחר מכן ראש אגף במשרד החוץ. משנת 2003, הוא היה ראש מידע במשרד הפדרלי לענייני כלכלה. מ-2005 ועד 2008 שימש בתפקיד ניהולי בבנק האירופאי לשיקום ולפיתוח בלונדון. ב-2010 מונה לשגריר שווייץ בארצות הברית ובשנת 2014 הוחלף על ידי מרטין דהינדן. Duke Law 210 Science Drive Box 90362 Durham, NC 27708 Office613-7006, Manuel Sager | Duke University School of Law, law.duke.edu (באנגלית) Ambassador Manuel Sager Reports from Washington - Washington View - News | American Swiss, www.americanswiss.org Curriculum Vitae Manuel Sager, www.eda.admin.ch (באנגלית) Manuel Sager, World Economic Forum The Swiss Federation, Curriculum Vitae Manuel Sager